<classify> Ligi Kuu Tanzania Bara pamoja na ile ya Daraja la Kwanza ziko katika hatua ya mwisho za timu kusaka ubingwa huku zingine zikijaribu kukwepa kushuka daraja.Katibu Mkuu wa TFF, Selestine Mwesigwa alisema kuwa ole wao wale watakaojaribu kupanga matokeo ya ligi za ngazi mbalimbali.Alisema kuwa TFF imejipanga vizuri kusimamia michezo ya Ligi Kuu VPL, Daraja la Kwanza FDL, Daraja la Pili SDL na Azam Sports Federation Cup ASFC inayoendelea.Alisema kuwa yeyote atakayebainika atachukuliwa hatua kali za kinidhamu dhidi yake.TFF inawaomba viongozi, wachezaji, wasimamizi wa michezo na waamuzi kutojihusisha na mchezo huo wa upangaji wa matokeo, kwani kufanya hivyo ni kukiuka katiba, sheria na kanuni zinaongoza mpira wa miguu nchini.  <topic>: MICHEZO 